Vakansieplekke SA - Lethabo Estate
Lethabo Estate se ligging in die Wieg Van Die Mensdom maak dit die ideale plek dwarsdeur die jaar. Dis vining bereikbaar vanaf Lanseria Internasionale Lughawe asook Johannesburg en Pretoria. Lethabo Estate is op die oewers van die Krokkodilrivier geleë wat vir rustigheid en 'n wegbreek van die stad se geraas sorg. Gaste kan uitsien na verskeie akkommodasie opsies – enkellopendes kan 'n transformerende toevlug geniet, paartjies 'n romatiese aandjie saam met daardie spesiale mens in jou lewe of 'n lekker geseligheid vir 'n klein groep; selfsorg of etes ingesluit.
Elke eenheid bied aan gaste 'n onvoortreflike luuksheid wat met uitsonderlike detail afgerond is en dis maklik om te sien hoekom die akkommodasie al pryse verower het. Die Namaste Spa en Riverside Restaurant is oop vir beide gaste en dagbesoekers. Lethabo Estate bied ook konferensiegeriewe aan en skep 'n prentjiemooi agtergrond vir 'n troue. 'n Romantiese piekniek op die oewer van die rivier, vuurdans-vertonings,'n ryk voëllewe, asook 'n 30km stap- en bergfietsroete bied iets vir ieder en elk aan. Lethabo Estate is die perfekte plek om nuwe herinneringe te bou en weer die geleentheid te vat om asem te skep.'